作者:何夢桂
標題:賀新郎
內容:花落風初定。倚危闌、衷情慾訴，躊躇不忍。把酒問春春無語，吹落游塵怎任。待淚雨、紅妝蔫盡。不道燕銜春將去，誤啼鵑、喚起年年恨。芳草路，人愁甚。浮生一夢黃梁枕。且不妨、狂歌醉舞，麈談揮柄。金谷平泉俱塵土，誰是當年豪勝。但五柳、依然陶令。千古興亡東流水，望孤鴻、沒處殘陽影。無限意，傷春興。